**Anialwch yn y Newyddion**

**Cynlluniau gwers / nodiadau athrawon Cyfnod Allweddol 3**

**Cipolwg ar yr adnodd**

Dyluniwyd Daearyddiaeth yn y Newyddion i fod yn ffynhonnell gwybodaeth ac adnoddau diddorol a chyfredol ar gyfer athrawon ar-lein. Bydd yn gymorth i gefnogi gofynion y Cwricwlwm Cenedlaethol i gynnwys materion cyfredol bydol a Chymreig mewn modd hyblyg mewn gwersi daearyddiaeth ar y cyd â chynlluniau dysgu mwy ffurfiol, a/neu ei ddefnyddio i symbylu gwaith pellach o fewn cynlluniau gwaith. Mae pob rhifyn yn cynnwys prif thema a 2 erthygl gysylltiedig sydd ill dwy yn ganolbwynt i weithgareddau yn y dosbarth. Gall sgrin materion cyfoes bydol gael ei defnyddio yn rheolaidd fel tudalen hafan neu fel symbyliad ar ddechrau gwers. Gall y dolenni ‘Brainbox’ fod yn bwyntiau trafod diddorol pellach, gweithgaredd diwedd gwers er enghraifft.

**Prif Thema**

Y cysylltiadau â’r Cwricwlwm Cenedlaethol yw:-

Ystod

* ‘Byw yng Nghymru: fy ardal leol\* ac o leiaf un ymchwiliad i un agwedd o ddaearyddiaeth Cymru',
* ‘Disgrifio achosion a chanlyniadau'r ffyrdd mae lleoedd ac amgylcheddau yn newid, *e.e. fesul tymor; o'r gorffennol i'r presennol; cynaliadwyaeth'*

Sgiliau

* *‘egluro achos ac effaith prosesau ffisegol a dynol a sut mae'r prosesau hynny yn rhyngberthyn, e.e. achos ac effaith gweithgaredd tectonig, effeithiau mudo yn Ewrop.'*
* ‘egluro sut a pham mae lleoedd ac amgylcheddau yn newid a chanfod tueddiadau a goblygiadau hynny i'r dyfodol, *e.e. twf yn y boblogaeth, newid hinsawdd, globaleiddio.'*
* **Rhaid cynnal:**
  + o leiaf un ymchwiliad grŵp ac un ymchwiliad annibynnol i mewn i gwestiwn neu fater daearyddol
  + ymchwiliadau i ddaearyddiaeth yn y newyddion, digwyddiadau a materion cyfredol sy'n lleol ac yn fyd-eang.
* **‘gofyn ac ateb y cwestiwn -** beth yw'r materion daearyddol sy'n wynebu'r bobl sy'n byw yma? Sut a pham mae barn pobl ar faterion yn wahanol,a beth yw fy marn i?

Bydd y gweithgareddau yn rhoi cyfle i'r dysgwyr:

* Ddefnyddio TGCh i ddarganfod gwybodaeth berthnasol am ddigwyddiadau daearyddol cyfredol.
* Datblygu gwybodaeth i ffurfio barn wybodus am ystod eang o faterion, a pha atebion sydd ar gael i'r problemau daearyddol cyfreol.
* Datblygu sgiliau ymchwilio sy'n berthnasol i faterion cyfredol.
* Gweithio yn annibynnol ac yn gydweithredol.

**Awgrymiadau Gweithgareddau**

|  |  |
| --- | --- |
| **Nod:** Deall y materion sy’n ymwneud ag anialwch y byd, eu daearyddiaeth ffisegol a’u hamgylchedd, a’r ffordd y mae cymunedau traddodiadol wedi rhyngweithio â nhw yn y gorffenol ac yn parhau i wneud hynny heddiw. | |
| **Amcanion:** Mae’r adnodd a’r gweithgareddau wedi cael eu dylunio i roi cyfle i fyfyrwyr ddysgu am anialwch y byd – poeth ac oer, cyfandirol, arfordirol a phegynol. | |
| **Adnoddau fydd eu hangen arnoch:**  **Adnodd ar-lein, yn cynnwys nodweddion rhyngweithiol y rhifyn hwn i Daearyddiaeth yn y Newyddion** | |
| **Adnodd** | **Awgrym amser:** |
| **Anialwch: Gwirio gwybodaeth**  Fel man cychwyn cyflwyni'r pwnc, dylai pob un o'r myfyrwyr roi cynnig ar y cwis rhyngweithiol er mwyn asesu faint o wybodaeth sydd ganddyn nhw am anialwch y byd yn barod. Yn enwedig felly eu daearyddiaeth ffisegol a dynol. | Dylid cwblhau'r gweithgaredd hwn yn y dosbarth. Ni ddylai'r disgyblion ail-wneud y cwis oni bai eu bod nhw wedi darllen pob erthygl a chwblhau'r gweithgareddau. |
| **Lleoedd Anial**  Yn gweithio mewn grwpiau o dri neu bedwar dylai myfyrwyr ddewis un anialwch (neu ran o anialwch mawr) a gwneud ymchwil iddo. Dylen nhw gasglu gwybodaeth am ei ddaearyddiaeth, hinsawdd a rhai nodiadau bras am y cymunedau sy'n byw yno.  Gellir casglu'r holl wybodaeth ynghyd mewn cyflwyniad PowerPoit, dogfen neu nodiadau ysgrifenedig er mwyn eu defnyddio yn y gweithgaredd terfynol. Dylid atgoffa'r disgyblion bod yna sawl gwahanol fath o anialwch, nid dim ond rhai peoth ac isdrofannol. | Dyluniwyd y gweithgaredd hwn i gymryd un neu ddwy wers i'w gwblhau, gyda phosibilrwydd o wneud gwaith cartref hefyd er mwyn cwblhau'r gwaith ymchwil. Os yw'n angenrheidiol gall athrawon wirio'r gwaith i sicrhau bod digon o wybodaeth wedi'i chasglu. |
| **Pobl yr Anialwch**  Yn gweithio yn yr un grwpiau ag y gwnaethant yn erthygl 2, dylai'r disgyblion adeiladu ar eu gwaith ymchwil am un anialwch penodol a pahratoi adroddiad ysgrifenedig amdano. Dylen nhw ychwanegu manylion am y cymunedau sy'n byw yno'n benodol.  Dylai'r adroddiadau gynnwys mapiau, lluniau, tablau/graffiau sy'n cefnogi'r wybodaeth sydd ganddyn nhw yn yr adroddiad. Dyma rai materion y dylid eu trafod:   * Gwybodaeth berthnasol am yr anialwch neu'r rhanbarth (yn enweidg pethau sy'n effeithio ar y boblogaeth ddynol) * Gwybodaeth am ffordd fyw a diwylliant y cymunedau maen nhw'n eu hastudio * Manylion am newidiadau i'r rhanbarth a'r byd o'u cwmpas sydd wedi cael effaith ar y bobl a'u ffordd o fyw. * Syniadau ar sail tystiolaeth am yr hyn sydd o flaen pobl y rhanbarth | Dyluniwyd y gweithgaredd hwn i gymryd gwers neu ddwy i'w gwblhau. Gallai gynrychioli pwnc mawr. Fel arall, gellir cwblhau'r adroddiadau fel gwaith cartref. Dylid eu cyflwyno ar gyfer cael eu marcio. |
| **Nodiadau:** | |